На основу члана 26 став 1 тачка 2, и члана 34 Закона о јавној својини („Сл.гл.РС“, бр.72/11, 88/2013, 105/2014, 104/16, 108/16, 113/17, 95/2018 и 153/20), члана 6 Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гласник РС“,бр.16/18), члана 68 Статута општине Нова Варош (Сл.лист Општине Нова Варош“, број 4/2019 и 4/2020), Закључка Општинског већа општине Нова Варош број: 06-29/7/2024-03 од 01.04.2024.године и Записника о спроведеном поступку лицитације број: 361-3/4/5/2024-10 од 16.04.2024.године, Општинско веће општине Нова Варош на седници одржаној дана 15.05.2024.године, донело је

**Р Е Ш Е Њ Е**

**I** **ДАЈЕ СЕ** у закуп Мурка Паљевац ПР Израда и продаја сувенира КАЋО ОО Нова Варош из Нове Вароши, коју заступа Паљевац Мурка из Нове Вароши на период од 5 година, монтажни објекат који се налази на к.п.бр.276/1 КО Брдо, уписана у ЛН бр.107 КО Брдо и то:

-монтажни објекат – брвнара В19

**II** Монтажни објекат - брвнара из става I овог решења даје се у закуп на период од 5 година поменутом субјекту уз услов да плаћа месечну закупнину у износу од 41.000,00 динара.

**III** Овлашћује се председник општине да са Мурка Паљевац ПР Израда и продаја сувенира КАЋО ОО Нова Варош из Нове Вароши, коју заступа Паљевац Мурка из Нове Вароши ЈМБГ:2203976798916, закључи уговор о закупу монтажног објекта – брвнаре В19, у року од 30 дана од дана коначности решења.

*О б р а з л о ж е њ е*

Општинско веће општине Нова Варош својом Закључком број: 06-29/7/2024-03 од 01.04.2024.године расписало је Оглас за спровођење поступка давања у закуп на период од 5 година монтажних објеката - брвнара које се налазе к.п.бр.276/1 КО Брдо, уписана у ЛН бр.107, путем јавног надметања-лицитације под утврђеним условима.

Оглас је објављен у листу „Варошке новине“ број 203 од 05.04.2024.године.

Комисија формирана решењем Општинског већа број: 06-29/7-1/2024-03 од 01.04.2024.године, у саставу: Бобан Васиљевић, председник и чланови: Мерхила Дивац и Романа Козличић, спровела је поступак лицитације и том приликом записником број: 361-3/4/5/2024-10 од 16.04.2024.године, констатовала да су на поступак лицитације за монтажни објекат – брвнару В19 пристигле три благовремене и потпуне пријава, а да је за најповољнијег лицитента проглашена Паљевац Мурка из Нове Вароши.

Чланом 26 став 1 тачка 2 Закона о јавној својини, срегулисано је да се располагање стварима у смислу овог закона сматра давање истих у закуп, док се у члану 34 истог Закона говори да се тај поступак спроводи у поступку јавног надметања, односно прикупљања писмених понуда.

Чланом 68 Статута општине Нова Варош предвиђено је да је Општинско веће у оквиру својих надлежности, надлежно и да доноси решења о давању у закуп ствари у јавној својини општине у складу са законом.

Уговор о закупу монтажног објекта – брвнаре В19 између општине Нова Варош и Мурка Паљевац ПР Израда и продаја сувенира КАЋО ОО Нова Варош из Нове Вароши, коју заступа Паљевац Мурка из Нове Вароши закључиће се у року од 30 дана од дана коначности овог решења, којим ће детаљније бити регулисана права и обавезе две уговорне стране.

**УПУСТВО О ПРАВНОМ СРЕДСТВУ:** Ово решење је коначно у управном поступку. Против истог се може покренути управни спор пред Управним судом у року од 30 дана од дана пријема истог.

**ОПШТИНСКО ВЕЋЕ ОПШТИНЕ НОВА ВАРОШ**

**Број:** **06-32/11/2024-03 од 15.05.2024.године**

**ПРЕДСЕДНИК**

**Општинског већа**

**Радосав Васиљевић**